სსრკ-ის მედლები
საბჭოთა სოციალისტური რესპუბლიკების კავშირის მედლები — საბჭოთა კავშირში, სახელმწიფო ჯილდო განსაკუთრებული დამსახურებისათვის. სულ დაწესებული იყო 56 მედალი. საბჭოთა კავშირის კონსტიტუციის თანახმად (მ. 121. პ. 9) მედლის დაწესებისა და დაჯილდოების უფლება ჰქონდა სსრ კავშირის უმაღლესი საბჭოს პრეზიდიუმს. თითოეული მედლის დაწესებისას მტკიცდებოდა მისი დებულება და აღწერილობა. დებულებაში ეთითებოდა, თუ რა დამსახურებისათვის აჯილდოვებდნენ მედლით და როგორი იყო მისი ტარების წესი. საბჭოთა კავშირის უმაღლესი საბჭოს პრეზიდიუმს შეეძლო რწმუნებით აღეჭურვა, როგორც მოკავშირე ისე ავტონომიური რესპუბლიკის უმაღლესი საბჭოს პრეზიდიუმები, ან სხვა სახელმწიფო ორგანოები, დაეჯილდოვებინათ მოქალაქეები მისი სახელით. საბჭოთა კავშირის მედლები წამოდგენილი იყო რვა ჯგუფად და განკუთვნილი იყო: